فاطمہ بُھٹّو

فاطمہ بُھٹّو (اردو: فاطمہ بھٹو) (انگریزی: Fatima Bhutto) (ڄَمَّݨ دی تَرِیخ: ٢٩ مئی ١٩٨٢ء) ہِک پاکستانی مصنف زنانی، شاعرہ اَتے کالم نگار ہِن۔ جیڑھی پاکستان، امریکہ اَتے برطانیہ دے اَنجو انج اخباراں وِچ کالم وی لکھین٘دی ہِن۔ فاطمہ بُھٹّو ٢٩ مئی ١٩٨٢ء کُوں افغان دارالحکومت کابل وِچ اُوں ویلے ڄَمّی ہَن، جِہڑیلے اِنّھاں دے اَبّا سئیں میر مرتضیٰ بُھٹّو دیس نکالی دی حیاتی لنگھین٘دے پئے ہَن۔Benazir covered up my father's murder, says Fatima Bhutto– The HinduBenazir, the PM, was cruel: Fatima Bhutto– NDTVBhutto memoir provokes angry reaction in PakistanFatima launches her innings as Bhutto's struggle for political survivalOutspoken Niece of Benazir Bhutto Accuses Aunt's Party of Fraud in Pakistani Elections

 ٹَٻَّر دا احوال 
فاطمہ بُھٹّو پِچھوکڑ صدر اَتے پِچھوکڑ وزیرِ اعظم پاکستان ذوالفقار علی بُھٹّو دی پوتری جاں جو پِچھوکڑ وزیرِ اعظم پاکستان بے نظیر بُھٹّو دی بھتریڄی ہِن جاں جو اَمّاں سئیݨ فوزیہ فصیح الدین بُھٹّو افغان وزارتِ خارجہ اہلکار دی دِھی ہِن۔ مترائی اَمّاں غنویٰ بُھٹّو ٢٠٢١ء وِچ پاکستان پیپلز پارٹی (شہید بُھٹّو) دی چئیر پرسن ہِن۔ فاطمہ بُھٹّو دے اَبّا سئیں میر مرتضیٰ بُھٹّو ١٩٩٦ء وِچ اپݨی بھیݨ بینظر بُھٹّو دے دورِ حکومت وِچ قتل تھئے۔ فاطمہ دے ڄَمَّݨ دے ویلے اِنّھاں دے اَبّا ضیاء الحق دے آمرانہ دور وِچ دیس نکالی دی حیاتی لنگھین٘دے پئے ہَن۔ اِنّھاں دے ماپیاں دے وِچالے شادی دے ترے ورھیاں بعد ای طلاق تِھی ڳئی۔ طلاق دے بعد فاطمہ بُھٹّو اپݨے پِیؤ دے نال کئی مُلخاں وِچ رہن٘دی رہی۔ ١٩٨٩ء وِچ فاطمہ دے پِیؤ دی ملاقات غنویٰ بُھٹّو نال تھئی جیڑھی ہِک لبنانی بیلے رقاصہ ہَن اَتے شام وِچ دیس نکالی دی حیاتی لنگھین٘دی پئی ہَن۔ فاطمہ بُھٹّو غنویٰ بُھٹّو کُوں اپݨی حقیقی اَمّاں آلی کار سمجھین٘دی ہِن، اِنّھاں دے مترائے بِھرا ذوالفقار علی بُھٹّو جونئیر سان فرانسسکو وِچ ہِک فنکار ہِن۔Meet Faluda Islam, the Muslim Drag Queen From the FutureLangley, William. (15 February 2009) Fatima Bhutto: A beauty to tame George Clooney – and even Pakistan?

 تعلیم 
فاطمہ بُھٹّو نے ابتدائی تعلیم دمشق (شام) وِچ حاصل کِیتی۔ ١٩٩٣ء وِچ اپݨی اَمّاں غنویٰ بُھٹّو اَتے نِکّے بِھرا ذوالفقار بُھٹّو جونئیر دے نال پاکستان آ ڳئی۔ اِنّھاں نے کراچی امریکن سکول تُوں او لیول کِیتا، وَل ٢٠٠٤ء وِچ کولمبیا یونیورسٹی، نیو یارک تُوں امتیازی نمبراں نال گریجویشن کِیتا۔Three Barnard alumnae nominated for Baileys Women’s Prize for Fiction Barnard College گریجویشن وِچ اِنّھاں دا خاص مضمون مشرقِ وُسطیٰ وِچ ٻولی ون٘ڄݨ آلی زباناں اَتے کلچر ہئی۔ ٢٠٠٥ء وِچ اِنّھاں نے سکول سکول آف اورینٹل اینڈ افریقن سٹڈیز (یونیورسٹی آف لندن) تُوں "جنوبی ایشیائی حکومت اَتے سیاسیات" وِچ ماسٹرز کِیتا، جین٘دے وِچ اِنّھاں نے پاکستان وِچ تحریکِ مزاحمت اُتے اپݨا مقالہ لِکّھیا۔  http://www.accessmylibrary.com/premium/0286/0286-12066048.html

 تصنیفاں 

 ١٩٩٧ء وِچ پندرہاں ورھیاں دی عمر وِچ فاطمہ بُھٹّو دا پہلا شعری مجموعہ آکسفورڈ یونیورسٹی پریس پاکستان تُوں چَھپّیا ہئی جین٘دا مُکھ "صحرا دی سرگوشیاں" (Whispers of the Deserts) ہئی۔
 ٢٠٠٦ء وِچ ݙوجھی کتاب ٨ اکتوبر ٢٠٠٥ء کُوں ازاد کشمیر اَتے صوبہ سرحد وِچ آوݨ آلے بُھئمٻ دے موضوع اُتے "8:50am October 8, 2005" دے مُکھ نال چَھپّی ہئی۔
 تِرِیجھی کتاب "رَت تے تلوار دے گِیت (Songs of Blood & Sword)" دے ناں نال چَھپّی۔

 ذاتی حیاتی اَتے دلچسپیاں 
اپݨے مذہبی عقیدے دے بارے وِچ، فاطمہ بُھٹّو نے ہِک انٹرویو وِچ آکھیا ہئی جو اُوہ ہِک ثقافتی مسلمان ہِن اَتے آپ کُوں سیکولر سمجھین٘دی ہِن جاں جو اُوہ مسلماناں اَتے اسلام نال جذباتی لاڳ رکھین٘دی ہِن۔  

فاطمہ بُھٹّو نے اَݨ ڳِݨت موقیاں اُتّے اسلام دا دفاع کِیتا اَتے مسلم زنانیاں دے بُرقع پاوݨ دے حق دی وی حمایت کِیتی۔ 

 حوالہ جات 

ونکی:پاکستانی مصنف زنانیاں
ونکی:پاکستانی شاعرہ
ونکی:شاعرہ
ونکی:ناول نگار زنانیاں
ونکی:پاکستانی ناول نگار
ونکی:اردو ناول نگار
ونکی:مہان٘درے زنانیاں
ونکی:مہان٘درے تِریمتاں
ونکی:جِین٘دے شخصیّتاں
ونکی:جِین٘دیاں مہان٘درے تِرِیمتاں
ونکی:پاکستانی مہان٘درے شخصیّتاں
ونکی:پاکستانی مہان٘درے زنانیاں
ونکی:پاکستانی مہان٘درے تِریمتاں
ونکی:پاکستانی صحافی زنانیاں
ونکی:صحافی زنانیاں
ونکی:بُھٹّو ٹَٻَّر